Suid Afrika in perspektief | Die Vryburger
Apartheid en ANC-demokrasie.
Miskien het die tyd aangebreek dat die feite vir eens en vir altyd van die fiksie ontrafel moet word. Ons word daagliks gekonfronteer met allerhande aanklagte en beskuldigings van sogenaamde Apartheids-misdade, maar dit is hoogtyd dat daardie aantygings in perspektief gestel word.
Weet ons hoeveel swartes onder die ‘veelbewoë apartheid’ gesterf het?
Ja, ons weet! En die bron van die antwoord is niemand anders as die sogenaamde Menseregte Kommissie nie, naamlik in hul verslag wat gedurende 1997 aan Desmund Tutu se “Lieg en bedrieg kommissie” oftewel die TRC gelewer is.
Die statistieke wat deur hulle aangebied was, verwys na die aantal swartes wat sogenaamd gelei het onder apartheid en gesterf het tussen die jare 1948, toe die Nasionale Party aan bewind gekom het en 1994 toe die ANC aan bewind gekom het. Die totale aantal swartes wat gedurende daardie tydperk weens politieke oorsake gesterf het, was 21,000.
Maar wag, hierdie feite raak nog meer interessant, want hierdie is nog nie die volledige storie nie.
Die Menseregte Kommissie se verslag tref ’n onderskeid tussen twee tydperke, die eerste van 1948 tot 1989 en die volgende, van 1990 tot die ANC se verkiesing in 1994. Die aantal gedood vanaf 1948 tot 1989 is 7,000.
Dit beteken dat die aantal wat gedurende die tydperk 1990 tot 1994 gedood was, wat natuurlik na die ontbanning van die ANC en die SAKP was, en dus nadat apartheid amptelik ten einde geloop het, was 14,000, dubbeld soveel as gedurende die 41 jaar wat die Apartheidsbeleid toegepas was. Maar hierdie was ook die tydperk wat gekenmerk was vir die swart-op-swart geweld, hoofsaaklik as gevolg van ’n magstryd tussen die ANC en die IVP en verskeie ander faksies – geensins die fout van die witman nie.
Van die 14,000 wat gedurende daardie 4 jare gedood was, was 92% as gevolg van swartes wat ander swartes vermoor het, en slegs 5.6% kon toegeskryf word aan die Veiligheidsmagte en hoofsaaklik in reaksie op aanvalle wat deur die ANC/UDF alliansie geloods was na hulle ontbanning. Onthou u nog Bisho in die Ciskei? Die verskil in die persentasies was as gevolg van onbekende oorsake.
Dit beteken dat gedurende die Apartheids-regering se heerskappy van 41 jaar, daar slegs 7,000 swartes gesterf het in vergelyking met dubbeld soveel in die 4 jaar na die afskaffing daarvan. As ons dit verder analiseer vind ons dat daar jaarliks slegs 170 swartes gesterf het tydens apartheid! En mense, dit is die Menseregte kommissie se syfers, nie die blankes of die Apartheidsregering se syfers nie. Dit is nogal insiggewend nie waar nie?
Twee-keer meer swartes was in vier jaar onder De Klerk se ‘nuwe’ anti-apartheidsregering vermoor nl. 3,500 per jaar, as in die 41 jaar wat “full blown aparthate” regeer het! Hoe goed was die internasionale propaganda van die Anti-apartheid Beweging nie gewees nie, nè?
Kom ons som op sodat hierdie feite bietjie kan insink:
1990 – 1994: 14,000 (waarvan 92% as gevolg van swart-op-swart geweld.
Is hierdie waarlik die dodetol van die ‘afskuwelike apartheid-stelsel’, wat die wêreld geleer was om te haat? Die sg. misdade teen die mensdom slegs 7,000?
En was dit die ergste wreedhede wat gedurende die 20ste eeu gepleeg was?
Nou ja, kom ons kyk na die linkses se voorkeur Sosialistiese/Kommiunistiese/Marksistiese diktators of leiers, om slegs ’n paar te noem:
• Jozef Stalin (USSR, 1932-39): 23 miljoen (die sg. Etniese suiwerings plus Oekraïne se hongersnood
• Mao Ze-Dong (China, 1958-61 en 1966-69, Tibet 1949-50): 78 miljoen
• Pol Pot (Kambodja, 1975-79): 1,7 miljoen
• Menghistu (Ethiopia, 1975-78): 1,5 miljoen
• Apartheid: 7,000.
Die lys van veel erger politieke stelsels kan nog verder uitgebrei word en dan sal apartheid steeds nie daarmee vergelykbaar wees nie, maar so erg was die gif wat daarteen gespoeg was, dat ’n hele land verwoes is, en sy beskawing vernietig.
Apartheid was nooit die monster wat dit steeds voorgehou word om te wees nie. Al was dit onregverdigbaar, onvolhoubaar of selfs bloot verkeerd, het die blankes in hierdie land eerder die swartes gehelp om werk in hul tuislande te skep, hul gesondheidsorg en ander dienste help ontwikkel, wat hul bevolkings getalle laat ontplof het van 500,000 toe Van Riebeeck hier aangeland het, tot 40 miljoen in 1994.
Hierdie is die feite oor Apartheid!
Wat is die feite oor die afgelope 20 jaar na 1994?
6 thoughts on “Suid Afrika in perspektief”
william April 21, 2014 at 9:29 am
In 1994 is amper n miljoen mense in Rwanda afgeslag in n kwessie van 3 maande. Die wereld het nie n vinger verroer nie. Hulle is tweegevrete. Die swartman in Afrika wil homself nie ophef nie. Die meeste lande in Afrika het gefaal na hulle onafhanklikheid wording. Ons hoef maar net na ons buurland ,Zimbabwe te kyk. In 1980 toe Mugabe oorgeneem het was Zimbabwe n uitvoer land. Vandag is daar hongersnood. Mugabe het n paar duisend Matebeles laat doodmaak. Die wereld se nie n woord nie. Afrika is n oorlas vir almal.
Deon April 21, 2014 at 1:38 pm
Die wereld gee nie regtig om nie, dit gaan vir indiwiduele lande oor eie belang, olie, goud, uraan, ens. Ongelukkig is die RSA se minerale amper uit-ontgin en stakers skrik buitelandse beleggers af. Wat kan ons in ruil aanbied?
DuP du Plessis April 21, 2014 at 6:07 pm
Verw.: “Hierdie is die feite oor Apartheid!
Wat is die feite oor die afgelope 20 jaar na 1994?”
Ek wonder hoeveel van die 170 swartes per jaar, wat gedurende die 41 jaar gesterf het, was ter dood veroordeel, as gevolg van dade van moord en doodslag, volgens die beskaafde en regverdige norme en wetgewing wat geld vir alle beskaafde en Godvresende volke van die wêreld.
Ek wonder hoeveel van hulle het gesneuwel in die terroriste-oorlog wat hulle self verklaar het teen elke blanke in hierdie land.
Ek wonder hoeveel van hierdie sg. “Crimes Against Humanity” was gevalle van selfverdediging teen barbare wat onskuldige blankes vermoor het.
Dan wonder ‘n mens hoeveel blankes was in daardie selfde 41 jare vermoor, verkrag of lewenslank vermink deur motorbomme, landmyne, handgranate, AK-47’s, pangas, knopkieries ens.
Maar dan wonder ek ook oor die stelsel waarmee daardie gehate Apartheidstelsel vervang was, hoeveel van die 24,206 jaarlikse sterftes sedert 1994 was rasgedrewe blanke sterftes, gepleeg deur swartes wat van regoor die res van Afrika ingevoer was. Barbare wat nooit eens aan die ontvangkant van enige sg. apartheidsmisdade kon gewees het nie, maar wat net hul natuurlike roof-, moord-, en verkragtingsdrange kom uitleef het in die enigste vooruitstrewende land in Afrika wat deur beskaafde blankes ontwikkel was tot die ekonomiese bron waaruit die res van Afrika gevoed was.
Nou wonder ek waarvandaan mens hierdie laasgenoemde syfers sal kan navors, want die na-apartheids-regime het geen vermoeëns om enige betroubare syfers of statistieke te kan versamel nie, in teenstelling met die gehate stelsel wat hulle vernietig het.
Arnold April 21, 2014 at 11:05 pm
Dit het nie oor mense regte gegaan in SA nie.
Dit het gegaan oor die rykdom wat onder die grond gelê en wag het.
Ongelukkig het Malema daardie droom vn die Mafia in ‘n nagmerrie omskep.
As dit nie vir Malema se plan was om, ons bogrondse eiendom ook te wil inpalm nie, het ek hom gesteun in sy oorlog teen die myn en Bank eienaars.
Die moorde wat die swartes onder mekaar pleeg sal ek nie ‘n traan oor stort nie.
Om dus met getalle van moord en doodslag te probeer smous, sal kwalik ‘n wenkbrou lig.
Die land is gereed vir ons Boere om terug gevat te word.
Deon April 22, 2014 at 3:47 am
Gegewe die video, wonder ek wat die syfers gaan wees oor 20 jaar:
Joffre Papenfus April 22, 2014 at 11:06 am
Die voorgaande artikel en syfers laat een baie belangrike aspek buite rekening:
Enige geweld of lewensverlies moet betreur word, maar moet ook in konteks beoordeel word !!
Die optrede van die 1948-89 regerings was REGMATIGE VERDEDIGING teen oproer, sabotasie, terrorisme en algemene misdadigheid.
Indien individue hulle gesag oorskry het, is dit ‘n afsonderlike saak, maar die WETTIGE regering was verplig om op te tree teen anargie en terrorisme – dit is die historiese feite en elke ander land doen steeds dieselfde.
Hou verder in gedagte dat geweld uit ANC/SAKP kring reeds sedert 1952/53 aangeblaas word:
die oorsaak dus van geweld moet vierkantig voor die deur van die ANC en sy meelopers geplaas word en die persone direk daarvoor aanspreeklik was Mandela, Sisulu en Slovo.